CELEX: 31996R1354
Language: el
Date: 1996-07-08
Title: Κανονισμός (Ευρατόμ, ΕΚΑΧ, ΕΚ) αριθ. 1354/96 του Συμβουλίου της 8ης Ιουλίου 1996 για την τροποποίηση του κανονισμού (ΕΟΚ, Ευρατόμ, ΕΚΑΧ) αριθ. 259/68 περί καθορισμού του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων καθώς και του καθεστώτος που εφαρμόζεται επί του λοιπού προσωπικού των Κοινοτήτων αυτών

Avis juridique important

|

31996R1354

Κανονισμός (Ευρατόμ, ΕΚΑΧ, ΕΚ) αριθ. 1354/96 του Συμβουλίου της 8ης Ιουλίου 1996 για την τροποποίηση του κανονισμού (ΕΟΚ, Ευρατόμ, ΕΚΑΧ) αριθ. 259/68 περί καθορισμού του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων καθώς και του καθεστώτος που εφαρμόζεται επί του λοιπού προσωπικού των Κοινοτήτων αυτών  

Επίσημη Εφημερίδα αριθ. L 175 της 13/07/1996 σ. 0001 - 0002

ΚΑΝΟΝΙΣΜΟΣ (ΕΥΡΑΤΟΜ, ΕΚΑΧ, ΕΚ) αριθ. 1354/96 ΤΟΥ ΣΥΜΒΟΥΛΙΟΥ της 8ης Ιουλίου 1996 για την τροποποίηση του κανονισμού (ΕΟΚ, Ευρατόμ, ΕΚΑΧ) αριθ. 259/68 περί καθορισμού του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων καθώς και του καθεστώτος που εφαρμόζεται επί του λοιπού προσωπικού των Κοινοτήτων αυτώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 24,την πρόταση της Επιτροπής, που υπεβλήθη μετά από γνώμη της επιτροπής του Κανονισμού Υπηρεσιακής Κατάστασης (ΚΥΚ),τη γνώμη του Ευρωπαϊκού Κοινοβουλίου (1),τη γνώμη του Δικαστηρίου (2),τη γνώμη του Ελεγκτικού Συνεδρίου (3),Εκτιμώντας:ότι η συνθήκη για την ίδρυση της Ευρωπαϊκής Κοινότητας συμπεριέλαβε, στο άρθρο 4, το Ελεγκτικό Συνέδριο, μεταξύ των οργάνων των Κοινοτήτων, έτσι ώστε να συντρέχει λόγος να διαγραφεί η αναφορά του οργάνου αυτού από το άρθρο 1 δεύτερο εδάφιο του κανονισμού (ΕΟΚ, Ευρατόμ, ΕΚΑΧ) αριθ. 259/68 περί καθορισμού του Κανονισμού Υπηρεσιακής Κατάστασης των Υπαλλήλων των Ευρωπαϊκών Κοινοτήτων, καθώς και του καθεστώτος που εφαρμόζεται επί του λοιπού προσωπικού των Κοινοτήτων αυτών (4) 7ότι κρίθηκε σκόπιμο, μετά την ίδρυση της Επιτροπής των Περιφερειών, βάσει του άρθρου 198 Α της συνθήκης για την ίδρυση της Ευρωπαϊκής Κοινότητας, να προβλεφθεί η εξομοίωσή της με τα όργανα των Κοινοτήτων για την εφαρμογή του Κανονισμού Υπηρεσιακής Κατάστασης των Υπαλλήλων των Ευρωπαϊκών Κοινοτήτων, και να τροποποιηθεί ανάλογα ο εν λόγω του Κανονισμός Υπηρεσιακής Κατάστασης 7ότι το άρθρο 138 Ε της συνθήκης για την ίδρυση της Ευρωπαϊκής Κοινότητας προβλέπει ότι ο διαμεσολαβητής της Ευρωπαϊκής Ένωσης ασκεί τα καθήκοντά του με πλήρη ανεξαρτησία 7 ότι στην απόφαση της 9ης Μαρτίου 1994 (5) σχετικά με το καθεστώς του ευρωπαϊκού διαμεσολαβητή και τους γενικούς όρους άσκησης των καθηκόντων του, το Ευρωπαϊκό Κοινοβούλιο αποφάσισε ότι ο διαμεσολαβητής θα επικουρείται από γραμματεία και ότι, για τα θέματα που αφορούν το προσωπικό του, ο διαμεσολαβητής θα εξομοιωθεί με τα όργανα κατά την έννοια του άρθρου 1 του Κανονισμού Υπηρεσιακής Κατάστασης των Υπαλλήλων των Ευρωπαϊκών Κοινοτήτων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Ο Κανονισμός Υπηρεσιακής Κατάστασης των Υπαλλήλων των Ευρωπαϊκών Κοινοτήτων τροποποιείται ως εξής:1. Στο άρθρο 1, το δεύτερο εδάφιο αντικαθίσταται από το ακόλουθο κείμενο:«Εκτός αντιθέτων διατάξεων, η Οικονομική και Κοινωνική Επιτροπή, και η Επιτροπή των Περιφερειών, καθώς και ο διαμεσολαβητής της Ευρωπαϊκής Ένωσης εξομοιώνονται, για την εφαρμογή του παρόντος Κανονισμού Υπηρεσιακής Κατάστασης με τα όργανα των Κοινοτήτων.»2. Στο άρθρο 2, το δεύτερο εδάφιο αντικαθίσταται από το ακόλουθο κείμενο:«Οι αρχές οι οποίες ασκούν έναντι των υπαλλήλων της Οικονομικής και Κοινωνικής Επιτροπής, της Επιτροπής των Περιφερειών και της γραμματείας του διαμεσολαβητή της Ευρωπαϊκής Ένωσης τις εξουσίες που διαθέτει, σύμφωνα με τον παρόντα Κανονισμό Υπηρεσιακής Κατάστασης, η αρμόδια για τους διορισμούς αρχή, καθορίζονται από τους κανονισμούς λειτουργίας των επιτροπών αυτών και από τον κανονισμό λειτουργίας του διαμεσολαβητή.»Άρθρο 2 Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την ημερομηνία έναρξης της ισχύος της συνθήκης για την Ευρωπαϊκή Ένωση.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 8 Ιουλίου 1996.Για το ΣυμβούλιοΟ ΠρόεδροςR. QUINN(1) ΕΕ αριθ. C 151 της 19. 6. 1995, σ. 471.(2) Γνώμη που διατυπώθηκε στις 16 Μαΐου 1995.(3) Γνώμη που διατυπώθηκε στις 12 Ιανουαρίου 1995.(4) ΕΕ αριθ. L 56 της 4. 3. 1968, σ. 1 7 Κανονισμός όπως τροποποιήθηκε τελευταία από τον κανονισμό (ΕΚΑΧ, ΕΚ, Ευρατόμ) αριθ. 3161/94 (ΕΕ αριθ. L 335 της 23. 12. 1994, σ. 1).(5) ΕΕ αριθ. L 113 της 4. 5. 1994, σ. 15.